الولد يوم الامتحان شيسوي
يجي وره الاستاذ بنص ساعة.... الاستاذ : وين جنت ... يبدي ايجذب( والله ازدحام وما اعرف ايش )
الاستاذ بعد الحجي والرزالة ايكله يلا طُب طُب طبعا ماكو كرسي يكعد عليه لان جاي متاخر ايكله الاستاذ روح جيب كرسي لو اكعد بالكاع يبدي يجدي من جماعته الورقة والقلم والمقطاطة وطبعا الصف كله بيه مساحة وحدة ومقطاطة وحدة ومسطرة وحدة
ومو الطلاب جايبيهن لا البنات ناسياتهن بالصف
يلزم الاسئله طبعا هو كلشي ما قاري بحياته مشايف الكتاب لان البارحة ل3منايم كاعد يرمش
ويبدي يدردم مثل العجايز الامتحان صعب وهاي ماكو بالكتاب ومدري منين جايبين الاسئلة بعدين يبدي يحل ومتدري منين البراشيم تطلع وغير العيون فاتحها مثل الرادار يباوع بكل ورقة
يلكف كلمة يكتبها ميدري صح غلط المهم يكتبها هناك ولكفه الاستاذ وياخذ منه البراشيم ويرجع يطلّع غيرهن مستنسخ الملزمه 100 مرة امكضي اليوم الي قبل الامتحان يم ابو الاستنساخ يصغر الملزمه من غير البراشيم الي كتبهن بيده طبعاً الاستاذ ضاج من حياته كلما ياخذ منه البرشومه ايطلع اللاخ
ويضل لنهاية الامتحان اذا ميعرف شي يلزك بالكرسي تكول لازكي بصمغ لحد ما الاستاذ يتوسل بي
رحمه لوالديك بس خلص ومن وره حركَه كَلب الاستاذ يجي عليه يمعود بس كلي يا سؤال متعرفه
ويحل السؤال وياخذ الورقة
واول ما يطلع ما يجيب سيرة الامتحان اول كلمة
يكولها : شفتو شلون خبلت المدرس